CELEX: 52014PC0101
Language: mt
Date: 2014-02-26
Title: Proposta għal DEĊIŻJONI TAL-KUNSILL dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Federazzjoni Russa, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

|
			
		
		
		52014PC0101
		
			Proposta għal DEĊIŻJONI TAL-KUNSILL dwar il-konklużjoni, f'isem l-Unjoni Ewropea u l-Istati Membri tagħha, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Federazzjoni Russa, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea /* COM/2014/0101 final - 2014/0052 (NLE) */
			
				
		
		
			
			   	MEMORANDUM TA’ SPJEGAZZJONI
Il-proposta mehmuża tikkostitwixxi
l-istrument legali għall-konklużjoni ta' Protokoll għall-Ftehim
ta' Sħubija u Kooperazzjoni li jistabbilixxi sħubija bejn
il-Komunitajiet Ewropej u l-Istati Membri tagħhom, min-naħa
l-waħda, u l-Federazzjoni Russa, min-naħa l-oħra, biex titqies
l-adeżjoni tar-Repubblika tal-Kroazja mal-Unjoni Ewropea:
(i)      Proposta għal Deċiżjoni
tal-Kunsill dwar il-konklużjoni tal-Protokoll f’isem l-Unjoni Ewropea u
l-Istati Membri tagħha;
Din
il-proposta hija ppreżentata b’mod konġunt ma’:
(ii)     Proposta għal Deċiżjoni
tal-Kunsill dwar l-iffirmar u l-applikazzjoni proviżorja tal-Protokoll
f'isem l-Unjoni Ewropea u l-Istati Membri tagħha;
(iii)    Rakkomandazzjoni għal
Deċiżjoni tal-Kunsill li tapprova l-konklużjoni tal-Protokoll,
mill-Kummissjoni Ewropea, f’isem il-Komunità Ewropea tal-Enerġija Atomika.
Skont l-Att
tal-Adeżjoni tar-Repubblika tal-Kroazja, ir-Repubblika tal-Kroazja
għandha taċċedi għall-ftehimiet internazzjonali ffirmati
jew konklużi mill-Unjoni Ewropea u l-Istati Membri tagħha permezz ta’
Protokoll għal dawk il-ftehimiet.
Il-Ftehim ta' Sħubija u Koperazzjoni li
jistabbilixxi sħubija bejn il-Komunitajiet Ewropej u l-Istati Membri
tagħhom, min-naħa l-waħda, u l-Federazzjoni Russa, min-naħa
l-oħra ġie ffirmat fl-24 ta' Ġunju 1994.
Il-Ftehim daħal fis-seħħ
fl-1 ta’ Diċembru 1997.
Deċiżjoni
tal-Kunsill tal-14 ta’ Settembru 2012[1] awtorizzat
lill-Kummissjoni biex tiftaħ negozjati mal-pajjiżi terzi
kkonċernati, sabiex jikkonkludu l-protokolli rilevanti. In-negozjati
mal-Federazzjoni Russa ġew konklużi b’suċċess.
Il-Federazzjoni Russa qablet mat-test tal-Protokoll fin-Note Verbale
tagħha tal-4 ta’ Settembru u s-SEAE fin-Note Verbale tiegħu
tal-24 ta’ Settembru. Dan l-iskambju ta’ Notes Verbales, mitluba
mill-Federazzjoni Russa, ħadu post l-inizjalar tal-Protokoll.
Il-Protokoll
propost jinkorpora lir-Repubblika tal-Kroazja bħala Parti Kontraenti
għall-Ftehim u jorbot lill-UE biex tipprovdi l-verżjoni awtentika
tal-Ftehim bil-lingwa uffiċjali l-ġdida tal-UE.
Il-Protokoll fih
klawżola li tispeċifika li l-Ftehim huwa emendat wara d-dħul
fis-seħħ tat-Trattat tal-Adeżjoni tar-Repubblika tal-Kroazja
mal-Unjoni Ewropea fl-1 ta’ Lulju 2013.
Il-Ftehim ta’
Sħubija u Kooperazzjoni mal-Federazzjoni Russa b’mod partikolari għandu
l-għan li jippromwovi l-kummerċ u l-investiment, inkluż
il-kummerċ fis-servizzi tat-trasport, u li jistabbilixxi qafas
għall-kooperazzjoni f’setturi differenti li huwa limitat għal
kooperazzjoni ekonomika, finanzjarja u teknika globali. Għalhekk, flimkien
mal-bażijiet legali proċedurali applikabbli, il-Protokoll għandu
jiġi ffirmat u konkluż mill-Unjoni Ewropea fuq il-bażi
tal-Artikolu 6(2) tal-Att ta’ Adeżjoni tar-Repubblika tal-Kroazja,
min-naħa l-waħda, u tal-Artikoli 91, 100(2), 207 u 212 tat-TFUE
min-naħa l-oħra.
Il-Kummissjoni
qieset ir-riżultati tan-negozjati bħala sodisfaċenti u qed
titlob lill-Kunsill:
–                        
biex jikkonkludi, f'isem l-Unjoni Ewropea u
l-Istati Membri tagħha, Protokoll ta' adeżjoni għall-Ftehim ta'
Sħubija u Kooperazzjoni li jistabbilixxi sħubija bejn il-Komunitajiet
Ewropej u l-Istati Membri tagħhom, min-naħa l-waħda, u
l-Federazzjoni Russa, min-naħa l-oħra, sabiex titqies l-adeżjoni
tar-Repubblika tal-Kroazja mal-Unjoni Ewropea.
Il-Parlament
Ewropew se jiġi msejjaħ biex jagħti l-kunsens tiegħu
għal dan il-Protokoll.
2014/0052 (NLE)
Proposta għal
DEĊIŻJONI TAL-KUNSILL
dwar il-konklużjoni, f'isem l-Unjoni
Ewropea u l-Istati Membri tagħha, tal-Protokoll għall-Ftehim ta'
Sħubija u Kooperazzjoni li jistabbilixxi sħubija bejn il-Komunitajiet
Ewropej u l-Istati Membri tagħhom, min-naħa l-waħda, u
l-Federazzjoni Russa, min-naħa l-oħra, sabiex titqies l-adeżjoni
tar-Repubblika tal-Kroazja mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 91,
100(2), 207 u 212, flimkien mal-Artikolu 218(6)(a) tiegħu,
Wara li kkunsidra l-Att tal-Adeżjoni
tal-Kroazja, u b’mod partikolari, it-tieni subparagrafu tal-Artikolu 6(2)
tiegħu,
Wara li kkunsidra l-proposta tal-Kummissjoni
Ewropea,
Wara li kkunsidra l-kunsens tal-Parlament
Ewropew[2],
Billi:
(1)       Skont id-Deċiżjoni
tal-Kunsill 2013/.../UE[3],
il-Protokoll għall-Ftehim ta' Sħubija u Kooperazzjoni li jistabbilixxi
sħubija bejn il-Komunitajiet Ewropej u l-Istati Membri tagħhom,
min-naħa l-waħda, u l-Federazzjoni Russa, min-naħa l-oħra,
biex titqies l-adeżjoni tar-Repubblika tal-Kroazja mal-Unjoni Ewropea
(“il-Protokoll”) ġie ffirmat, soġġett
għall-konklużjoni tiegħu.
(2)       Il-konklużjoni
tal-Protokoll hija soġġetta għal proċedura separata
fir-rigward ta’ kwistjonijiet li jaqgħu fil-kompetenza tal-Komunità
Ewropea tal-Enerġija Atomika.
(3)       Il-Protokoll għandu
jiġi approvat,
ADOTTA DIN ID-DEĊIŻJONI: 
Artikolu 1
Il-Protokoll għall-Ftehim ta'
Sħubija u Kooperazzjoni li jistabbilixxi sħubija bejn il-Komunitajiet
Ewropej u l-Istati Membri tagħhom, min-naħa l-waħda, u
l-Federazzjoni Russa, min-naħa l-oħra, sabiex titqies l-adeżjoni
tar-Repubblika tal-Kroazja mal-Unjoni Ewropea, qiegħed b'dan jiġi
approvat f'isem l-Unjoni u l-Istati Membri tagħha.*
Artikolu 2
Il-President tal-Kunsill huwa b'dan awtorizzat
sabiex jaħtar il-persuna (jew persuni) li jkollhom is-setgħa, f'isem
l-Unjoni u l-Istati Membri tagħha, li jiddepożitaw l-istrument ta'
approvazzjoni previst fl-Artikolu 4(1) tal-Protokoll.
Artikolu 3
Din id-Deċiżjoni tidħol
fis-seħħ dakinhar tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               Id-Deċiżjoni tal-Kunsill li tawtorizza
l-ftuħ ta' negozjati għall-adattament tal-ftehimiet iffirmati jew
konklużi bejn l-Unjoni Ewropea, jew l-Unjoni Ewropea u l-Istati Membri
tagħha, ma’ pajjiż terz wieħed jew aktar jew ma'
organizzazzjonijiet internazzjonali, fid-dawl tal-adeżjoni tar-Repubblika
tal-Kroazja mal-Unjoni Ewropea (Dokument tal-Kunsill 13351/12 RISTRETT).
[2]               ĠU C […], […], p. […].
[3]               ĠU L […], […], p. […].
*               It-test tal-Protokoll se jiġi ppubblikat flimkien
mad-deċiżjoni dwar l-iffirmar tiegħu.
PROTOKOLL
għall-
FTEHIM TA' SĦUBIJA U KOOPERAZZJONI
li jistabbilixxi sħubija bejn il-Komunitajiet Ewropej u l-Istati Membri
tagħhom, min-naħa l-waħda, u l-Federazzjoni Russa, min-naħa
l-oħra,
biex titqies l-adeżjoni
tar-Repubblika tal-Kroazja
IR-RENJU TAL-BELĠJU,
IR-REPUBBLIKA TAL-BULGARIJA,
IR-REPUBBLIKA ĊEKA,
IR-RENJU TAD-DANIMARKA,
IR-REPUBBLIKA FEDERALI TAL-ĠERMANJA,
IR-REPUBBLIKA TAL-ESTONJA,
L-IRLANDA,
IR-REPUBBLIKA ELLENIKA,
IR-RENJU TA’ SPANJA,
IR-REPUBBLIKA FRANĊIŻA,
IR-REPUBBLIKA TAL-KROAZJA,
IR-REPUBBLIKA TALJANA,
IR-REPUBBLIKA TA’ ĊIPRU,
IR-REPUBBLIKA TAL-LATVJA,
IR-REPUBBLIKA TAL-LITWANJA,
IL-GRAN DUKAT TAL-LUSSEMBURGU,
L-UNGERIJA,
IR-REPUBBLIKA TA’ MALTA,
IR-RENJU TAL-PAJJIŻI L-BAXXI,
IR-REPUBBLIKA TAL-AWSTRIJA,
IR-REPUBBLIKA TAL-POLONJA,
IR-REPUBBLIKA PORTUGIŻA,
IR-RUMANIJA,
IR-REPUBBLIKA TAS-SLOVENJA,
IR-REPUBBLIKA SLOVAKKA,
IR-REPUBBLIKA TAL-FINLANDJA,
IR-RENJU TAL-ISVEZJA,
IR-RENJU UNIT TAL-GRAN BRITTANJA U L-IRLANDA
TA’ FUQ
Il-Partijiet Kontraenti għat-Trattat dwar
l-Unjoni Ewropea, it-Trattat dwar il-Funzjonament tal-Unjoni Ewropea u
t-Trattat li jistabbilixxi l-Komunità Ewropea tal-Enerġija Atomika, minn
hawn 'il quddiem imsejħa l-"Istati Membri",
L-UNJONI EWROPEA, minn hawn ’il quddiem
imsejħa "l-Unjoni", u
IL-KOMUNITÀ EWROPEA TAL-ENERĠIJA
ATOMIKA
min-naħa
l-waħda,
KIF UKOLL
IL-FEDERAZZJONI RUSSA
min-naħa
l-oħra,
minn hawn ’il quddiem
flimkien imsejħa "l-Partijiet",
BILLI l-Ftehim ta' Sħubija u
Kooperazzjoni li jistabbilixxi sħubija bejn il-Komunitajiet Ewropej u
l-Istati Membri tagħhom, min-naħa l-waħda, u l-Federazzjoni
Russa min-naħa l-oħra, minn hawn ’il quddiem imsejjaħ
“il-Ftehim”, ġie ffirmat f'Korfu fl-24 ta' Ġunju 1994;
BILLI t-Trattat dwar l-Adeżjoni
tar-Repubblika tal-Kroazja mal-Unjoni Ewropea ġie ffirmat
fid-9 ta' Diċembru 2011;
BILLI, skont l-Artikolu 6(2) tal-Att
dwar il-kundizzjonijiet tal-adeżjoni tar-Repubblika tal-Kroazja u
l-aġġustamenti għat-Trattat dwar l-Unjoni Ewropea, it-Trattat
dwar il-Funzjonament tal-Unjoni Ewropea u t-Trattat li jistabbilixxi l-Komunità
Ewropea tal-Enerġija Atomika, l-adeżjoni tar-Repubblika tal-Kroazja
mal-Ftehim trid tiġi approvata permezz tal-konklużjoni ta’ protokoll
għall-Ftehim;
FILWAQT LI TIĠI KKUNSIDRATA
l-adeżjoni tar-Repubblika tal-Kroazja mal-Unjoni Ewropea
fl-1 ta’ Lulju 2013;
FTIEHMU
kif ġej:
ARTIKOLU 1
Ir-Repubblika tal-Kroazja b'dan qed
taderixxi bħala Parti għall-Ftehim. Ir-Repubblika tal-Kroazja tadotta
u tqis, bl-istess mod bħall-Istati Membri l-oħra, it-testi
tal-Ftehim, u tad-Dikjarazzjonijiet Konġunti, tad-Dikjarazzjonijiet u
l-Iskambji ta’ Ittri annessi mal-Att Finali ffirmat fl-istess data u
tal-Protokoll għall-Ftehim tal-21 ta’ Mejju 1997 li
daħal fis-seħħ fl-1 ta’ Diċembru 2000,
tal-Protokoll għall-Ftehim tas-27 ta’ April 2004 li
daħal fis-seħħ fl-1 ta’ Marzu 2005, u
tal-Protokoll għall-Ftehim tat-23 ta’ April 2007 li
daħal fis-seħħ fl-1 ta’ Mejju 2008.
ARTIKOLU 2
Wara l-iffirmar ta’ dan il-Protokoll,
l-Unjoni tikkomunika l-verżjoni tal-lingwa Kroata tal-Ftehim, tal-Att
Finali u tad-dokumenti kollha annessi miegħu, kif ukoll tal-Protokolli
għall-Ftehim tal-21 ta’ Mejju 1997, tas-27 ta’ April 2004
u tat-23 ta’ April 2007 lill-Istati Membri u lill-Federazzjoni
Russa. Mid-data tal-applikazzjoni proviżorja ta’ dan il-Protokoll,
il-verżjoni tal-lingwa msemmija fl-ewwel sentenza ta’ dan l-Artikolu ssir
awtentika taħt l-istess kundizzjonijiet bħall-verżjonijiet
tal-lingwa Bulgara, Ċeka, Daniża, Estonjana, Finlandiża,
Franċiża, Ġermaniża, Griega, Ingliża, Latvjana,
Litwana, Maltija, Olandiża, Pollakka, Portugiża, Rumena, Russa,
Slovakka, Slovena, Spanjola, Svediża, Taljana u Ungeriża tal-Ftehim.
ARTIKOLU 3
Dan il-Protokoll jifforma parti integrali
mill-Ftehim.
ARTIKOLU 4
1.           Dan il-Protokoll jiġi
approvat mill-Partijiet, skont il-proċeduri tagħhom stess.
Il-Partijiet jinnotifikaw lil xulxin bit-tlestija tal-proċeduri
neċessarji għal dak l-għan. L-istrumenti ta’ approvazzjoni
jiġu ddepożitati mas-Segretarjat Ġenerali tal-Kunsill tal-Unjoni
Ewropea.
2.           Dan il-Protokoll jidħol
fis-seħħ fl-ewwel jum tal-ewwel xahar wara d-data tad-depożitu
tal-aħħar strument ta’ approvazzjoni.
3.           Dan il-Protokoll japplika proviżorjament
wara 15-il jum mid-data tal-iffirmar tiegħu.
4.           Dan il-Protokoll japplika
għar-relazzjonijiet bejn il-Partijiet fil-qafas tal-Ftehim mid-data
tal-adeżjoni tar-Repubblika tal-Kroazja mal-Unjoni Ewropea.
ARTIKOLU 5
Dan il-Protokoll huwa mfassal f’żewġ
kopji bil-Bulgaru, biċ-Ċek, bid-Daniż, bl-Estonjan,
bil-Finlandiż, bil-Franċiż, bil-Ġermaniż, bil-Grieg,
bl-Ingliż, bl-Ispanjol, bl-Isvediż, bil-Kroat, bil-Latvjan,
bil-Litwan, bil-Malti, bl-Olandiż, bil-Pollakk, bil-Portugiż,
bir-Rumen, bir-Russu, bis-Slovakk, bis-Sloven, bit-Taljan u bl-Ungeriż, u
kull wieħed minn dawn it-testi huwa awtentiku bl-istess mod.
B'XIEHDA TA' DAN, il-Plenipotenzarji hawn
taħt iffirmati, mogħtija s-setgħa għal dan l-iskop,
iffirmaw dan il-Protokoll.
Magħmul fi …, fi … jum tas-sena …
GĦALL-UNJONI EWROPEA, IL-KOMUNITÀ EWROPEA TAL-ENERĠIJA ATOMIKA U L-ISTATI MEMBRI TAGĦHOM
GĦALL-FEDERAZZJONI RUSSA